
Az Odoo tartószerkezetei - A Solar Decathlon Europe 2012 versenyre készült magyar ház elemzése

A dolgozatban a Solar Decathlon Europe 2012 versenyre készített, Odoo névre keresztelt ház tartószerkezetét mutatjuk be. A dolgozat betekintést nyújt mindazon problémakörökbe, melyekkel a konstruálás, méretezés, kivitelezés és szállítás során szembesültünk. Bemutatjuk, hogy milyen külső körülmények befolyásolták munkánkat, a tartószerkezeti rendszerek kialakításának vezérgondolatait, a különleges, egyedileg tervezett szerkezeteket és ezek működését, az esetleges meghibásodások okait és az alkalmazott megoldásokat, valamint kitérünk a beépített, illetve felhasznált szerkezetek további fejlesztési lehetőségeire is.
A verseny sajátosságai miatt az Odoo egy szállítható és tetszőleges számú alkalommal összeszerelhető, rendhagyó kialakítású modulokból álló ház. A különleges követelmények kielégítésére egyediszerkezeteket terveztünk, úgy mint az ideiglenes merevítőrendszer, melynek az egyes modulok közúti szállításakor és daruzásakor van szerepe; az általunk kifejlesztett gyűrűs kapcsolat, mely olcsó és könnyen előállítható szétszerelhető teherbíró kapcsolatot képes biztosítani; az emelési rendszer, mely lehetővé teszi, hogy a különböző súlyeloszlású, tömegű és méretű modulokat egyazon emelőhimbával daruzhassuk; az emelőhimba, melyet vízszintes síkú rácsostartóként terveztünk meg; a modulokon belüli szétszerelhető nagy teherbírású emelési pontok; valaminta mobil alapozás, melyet csak térszín feletti elemekből készítettünk el.



